SAS-passasjerene måtte ta buss - over dem fløy det tomme flyet
Forvirret? Det var flypassasjerene også. SAS-flyet fra Oslo skulle lande i Alta i går, men landingsproblemer og mangel på drivstoff gjorde at mannskapet besluttet å lande i Tromsø for å fylle på tanken. Her måtte passasjerene forlate flyet. Mannskapet selv fløy videre til Alta - denne gangen med tomme seter. - Vi fikk beskjed om at det ble satt opp buss fra Tromsø til Alta. De som ville fikk sitte på i den, sier passasjer Lise Balto. Hun var på vei hjem til Alta, og ble ganske forvirret da hun skjønte at flyet hadde reist videre dit uten henne. Presseansvarlig for SAS, Christian Kamhaug, vet hvorfor: - Det var passasjerer som ventet i Alta, så mannskapet ville forsøke å lande der én gang til. Det klarte vi. - Vi måtte flydd helt tilbake til Oslo om vi ikke hadde klart det. Siden Tromsø er nærmere Alta enn Oslo, besluttet mannskapet at det var bedre å slippe av passasjerene der, sier han. Lise Balto var en av få passasjerer som fikk byttet til et senere fly. - Det er litt bittert at flyet reiste videre uten meg. Jeg måtte vente 10 timer på neste fly, sier hun.
Flyet kom frem til Alta, men snudde i luften og landet i Tromsø. Så ble passasjerene fraktet til Alta med buss. Flyet tok også turen til Alta - tomt for passasjerer.